Ostrovné lúčky

Ostrovné lúčky je chránený areál v Bratislave v oblasti Dunajské luhy. Vznikol 1. marca 2021 zlúčením (a súčasným zrušením) dovtedajších prírodných rezervácií  Ostrovné lúčky (v južnej časti dnešného chráneného areálu) a Dunajské ostrovy (v severnej časti dnešného chráneného areálu).nariadenie vlády SR č. 34/2021 Z. z., ktorým sa vyhlasuje chránený areál Ostrovné lúčkyZoznam maloplošných chránených území (MCHÚ), zrušených v rokoch 1993 - 2022 [online]. Banská Bystrica: Štátna ochrana prírody SR 

Chránený areál sa nachádza v okrese Bratislava V v katastrálnom území Čunovo a v katastrálnom území Rusovce. Celková výmera chráneného areálu je 674,39 ha.

 Bývalá prírodná rezervácia Ostrovné lúčky 


Územie bolo vyhlásené či novelizované v roku 1988 na rozlohe 54,9300 ha a zaradené do 4. stupňa ochrany. Ochranné pásmo nebolo stanovené. Predmet ochrany bol takýto: Chránené územie je zriadené na ochranu zriedkavej flóry, zachovalých lesostepných spoločenstiev a lužného lesa Podunajskej nížiny.

 Bývalá prírodná rezervácia Dunajské ostrovy 


Územie bolo vyhlásené či novelizované v rokoch 2002 a 2007 na rozlohe 219,7100 ha a zaradené do 5. stupňa ochrany. Ochranné pásmo nebolo stanovené. Predmet ochrany bol takýto: PR je vyhlásená z dôvodu zabezpečenia ochrany biotopu lužného lesa a biotopu mokradí, ako aj typického rázu lužnej krajiny. Výskyt mnohých živočíšnych druhov, hlavne avifauny. Jadro biocentra nadregionálneho významu, významná genofondová plocha.

 Referencie 

 Externé odkazy 
 Ostrovné lúčky

 Zdroj 

Kategória:Chránené areály na Slovensku
Kategória:Prírodné rezervácie v Bratislavskom kraji
Kategória:Chránené územia v okrese Bratislava V
Kategória:Čunovo
Kategória:Rusovce
Kategória:Chránená krajinná oblasť Dunajské luhy